Twee sterf toe bussie rolDie bussie wat gerol het. Foto: ER24 Twee mans is Donderdagmiddag dood toe die bussie waarin hulle vervoer is op die N11 in KwaZulu-Natal gerol het. Russell Meiring, woordvoerder van ER24, het gesê die ongeluk het sowat 30 km buite Ladysmith plaasgevind. “Die bussie het ses mense vervoer toe dit gerol het. Met paramedici se aankoms het mense in die pad gelê,” het Meiring gesê. “Twee mans was reeds dood. Een persoon het kritieke beserings opgedoen en nog drie is ernstig beseer.” Die beseerdes is op die toneel gestabiliseer en na verskeie hospitale geneem vir verdere behandeling. Die oorsaak van die ongeluk word ondersoek.